Vittorio Avondo

miniatura
Pitor ëd paisage.
Vittorio Avondo (an piemontèis, Vitòrio Avond) a l'é nassù ël 10 Aost 1836 e a l'é mòrt ël 14 dzèmber 1910. Con Delleani a l'é stàit un dj'arnovator dla pitura piemontèisa dël sécol ch'a fa XIX.

Vita
A l'é nassù da Carl Avond, rich avocat e propietari dël castel ëd Lòso, e da Giuspin-a Isnard, fija d'un sirògich arnomà. Dòp avèj frequentà ël Ginasi ëd Vërsèj, a l'é passionasse a la pitura an studiand a l'Academia ëd Bele Art ëd Pisa, e an esercitandse ant la pitura paisagista con ël pitor Alexandre Calame a Gëneva, andoa ch'a l'ha conossù 'dcò Antonio Fontanesi, e a l'é peui passà a lë studi dla pitura ëd Jean-Baptiste Camille Corot.
Ant ës perìod as lassa anfluensé dai pre-ampressionista fransèis.
miniatura|left|Cit pòrt al tramont
A l'ha smonù sòj quàder a Roma, anté ch'a l'ha vivù dal 1857, ma sensa sucess. Dël 1860 a l'ha tramudà a Turin e dël 1866 a Lòso. Dël 1872 a l'ha catà 'l famos Castel d'Issogne dont a l'ha soagnà soa restaurassion e ch'a l'ha donà a lë stat dël 1907.

Dal 1891 a l'é stàit diretor dël Musé Cìvich ëd Turin, fin-a a la mòrt. Soens Avond a l'era comparà a Charles-François Daubigny. pitor che a l'ha podù conòsse ëd përson-a. Sòj paisage ampressionista a son rendù con vibrassion ëd lus e color. 

Avondo, Vittorio